**Ministru kabineta noteikumu projekta “Grozījumi Ministru kabineta 2014. gada 26. maija noteikumu Nr. 265 “Jaunatnes konsultatīvās padomes nolikums”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrijas iniciatīva, kā arī ņemot vērā Jaunatnes likuma 4.panta trešajā daļā ietverto pilnvarojumu Ministru kabinetam apstiprināt Jaunatnes konsultatīvās padomes nolikumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2014. gada 26. maija noteikumu Nr.265 “Jaunatnes konsultatīvās padomes nolikums”” (turpmāk -noteikumu projekts) ir izstrādāts ar mērķi uzlabot Jaunatnes konsultatīvās padomes (turpmāk – padome) darbu un lēmumu pieņemšanu, nodrošinot lielāku un aktīvāku jauniešu un pašvaldību interešu pārstāvošo organizāciju līdzdalību lēmumu pieņemšanas procesā jaunatnes politikas izstrādes un īstenošanas ietvaros, kā arī iesaistot šajā procesā uzņēmējus pārstāvošo organizāciju – biedrību „Latvijas Darba devēju konfederācija”.  Iepriekšējā darbības laikā padome ir saskārusies ar tādām problēmām kā zema dalībnieku aktivitāte un ieinteresētība.  Neskatoties uz to, ka padomē regulāri tika izskatīti jautājumi par paveikto vai plānotajām aktivitātēm jaunatnes jomā, tajā skaitā arī izmaiņām normatīvajā regulējumā, kas skar jaunatnes politiku, faktiskā jaunatnes organizāciju līdzdalība ir bijusi neliela. Īpaši pasīvas šajā jautājumā ir bijušas tās jaunatnes organizācijas, kur dalībnieku skaits nepārsniedz 200 biedru, kas saskaņā ar padomes nolikuma iepriekšējo redakciju kalpoja par vienu no organizāciju atlases kritērijiem.  2019. gada decembrī Izglītības un zinātnes ministrija izsludināja konkursu uz dalību padomes sastāvā, aicinot konkursā piedalīties tās biedrības, kas ir ierakstītas jaunatnes organizāciju sarakstā. No 39 uz to laiku jaunatnes organizāciju sarakstā ierakstītajām biedrībām konkursam pieteicās tikai 4 jaunatnes organizācijas, kur biedru skaits nav mazāks par 200 biedriem, savukārt jaunatnes organizācijas, kuru kopējais biedru skaits nepārsniedz 200 biedrus, savu vēlmi piedalīties atlases konkursā un līdz ar to arī padomes darbībā nebija izteikušas.  Izvērtējot līdzšinējo jaunatnes organizāciju aktivitāti, kā arī darbā ar jaunatni iesaistīto personu viedokli, Izglītības un zinātnes ministrija ir izstrādājusi priekšlikumu sniegt iespēju piedalīties padomes sastāvā visām jaunatnes organizācijām neatkarīgi no to biedru skaita. Atbilstoši minētajam priekšlikumam, kā arī, lai mazinātu ministrijas administratīvo slogu, noteikumu projekts paredz atteikties no līdzšinējās prakses jaunatnes organizāciju pārstāvjus izvirzīt dalībai padomē konkursa kārtībā.  Noteikumu projekts paredz precizēt padomes sastāvu, izslēdzot no tā Iekšlietu ministrijas, Vides aizsardzības un reģionālās attīstības ministrijas, Aizsardzības ministrijas, kā arī Jaunsardzes pašpārvaldes un biedrības „Latvijas Sarkanais Krusts” struktūrvienības „Latvijas Sarkanā Krusta Jaunatne” pārstāvjus, bet ietverot padomes sastāvā biedrības „Latvijas Darba devēju konfederācija”, biedrības “Latvijas Jaunatnes padome”, biedrības “Latvijas Studentu apvienība” un biedrības „Latvijas Lielo pilsētu asociācija pārstāvjus.  Šādas izmaiņas ir veiktas ar mērķi padarīt padomi lemtspējīgāku, proti, izslēgt no padomes pamatsastāva tās institūcijas, kuru kompetences jautājumi netiek plaši un regulāri izskatīti jaunatnes politikas kontekstā. tajā pašā laikā no padomes sastāva izslēgtās institūcijas ir paredzēts piesaistīt kā pieaicinātos pārstāvjus tajos gadījumos saskaņā ar spēkā esošā nolikuma 4.3. apakšpunktu, kad padomē tiks skatīti šo institūciju kompetencē esošie jaunatnes politikas jautājumi.  Noteikumu projekts precizē padomes lēmumu pieņemšanas kārtību un tās mērķi, norādot, ka padomes mērķis ir veicināt saskaņotas jaunatnes politikas izstrādi un īstenošanu dažādos pārvaldes līmeņos (pašvaldības, nacionāla un Eiropas Savienības līmenī), kā arī veicināt jauniešu līdzdalību lēmumu pieņemšanā un sabiedriskajā dzīvē.  Noteikumu projekts precizē un papildina padomes uzdevumus, palielinot padomes nozīmi jaunatnes politikas veidošanā un īstenošanā, kā arī jauniešu līdzdalības veicināšanā.  Ņemot vērā, ka iepriekšējo sasaukumu laikā padome ir saskārusies ar tās personālsastāva biežo mainību, lai mazinātu administratīvo slogu, kas rodas Izglītības un zinātnes ministrijai, izdodot rīkojumus par padomes personālsastāva izmaiņām, noteikumu projektā tiek paredzētas izmaiņas padomes locekļu pilnvaru termiņā, samazinot to no trīs gadiem līdz diviem gadiem.  Noteikumu projekts paredz iepriekš neparedzētas iespējas ieinteresētajām personām iesniegt iesniegumus padomei, kurus padomes sekretariāts apkopo un iesniedz padomei izskatīšanai, kā arī tiesības piedalīties padomes sēdēs klātienē, kā arī iespēju robežās attālināti. |
| 3. | Projekta izstrādē iesaistītās institūcijas un publiskas personas kapitālsabiedrības | 2020. gada aprīlī Izglītības un zinātnes ministrija savā un *jaunatneslietas.lv* mājaslapā un sociālajos tīklos publicēja aicinājumu jauniešiem, nevalstiskajām organizācijām, jaunatnes darbiniekiem, jaunatnes lietu speciālistiem un citām jaunatnes politikas plānošanā un īstenošanā ieinteresētajām pusēmlīdz 31.05.2020. iesniegt priekšlikumus Ministru kabineta 2014. gada 26. maija noteikumu Nr. 265 “Jaunatnes konsultatīvās padomes nolikums” pilnveidošanai.  Noteikumu projektu izstrādāja Izglītības un zinātnes ministrija sadarbībā ar Jaunatnes starptautisko programmu aģentūru, ņemot vērā arī uz publicēto aicinājumu saņemtos priekšlikumus no biedrības „Latvijas Jaunatnes padome” un Siguldas novada domes pārstāves. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz Izglītības un zinātnes ministriju, biedrībām un nodibinājumiem, kuru mērķa grupa ir jaunieši un kuri ir aktīvi darbā ar jaunatni, un jauniešiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Ministru kabineta noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Ministru kabineta noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Ministru kabineta noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Ministru kabineta noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija un citas valsts pārvaldes institūcijas, kas iekļautas padomes sastāvā: Kultūras ministrija, Labklājības ministrija, Veselības ministrija, Jaunatnes starptautisko programmu aģentūra, Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumu projekts neietekmēs pārvaldes funkcijas un institucionālo struktūru, netiks veidotas jaunas institūcijas, likvidētas vai reorganizētas esošās institūcijas, to cilvēkresursi netiks ietekmēti. |
| 3. | Cita informācija | Nav |

Izglītības un zinātnes ministre I. Šuplinska

Vizē:

Valsts sekretāre L. Lejiņa

20.08.2020.

985

L.Anteina

Laura.Anteina@izm.gov.lv